### Sagsfremstilling

**Orientering fra udvalgsformanden:**Borgermøder

**Orientering fra øvrige medlemmer:**Harald Ulrik Mortensen orienterede om skiltevask.

**Orientering fra forvaltningen:**

**Etablering af affaldsøer i Sommerhusområde Sønderstrand**I Affaldsplan 2021-2026 er det besluttet, at der i Sommerhusområde [adresse] skal etableres affaldsøer, hvor alt affald skal afleveres. Ved hjælp af en samskabelsesproces med sommerhusejerne er der nu fundet en placering af 8 affaldsøer i området. Placeringen har efterfølgende været i høring hos sommerhusejerne. Der er kommet enkelte høringssvar, hvor der er ønske om, at flere af øerne placeres længere væk i forhold til høringspartens sommerhus-adresse. Herudover er der bekymring omkring de trafikale forhold og belastningen af vejene specielt [adresse].
Forvaltningens vurdering er, at alle placeringerne er de bedst mulige. Det gælder færdsel med både kranbilen, som skal tømme affaldsbeholderne, i forhold til de borgere der skal anvende beholderne samt i forhold til naturinteresser i området. Oversigt over høringssvar og Tønder Forsynings beregning af trafik er vedhæftet som bilag.

**Tønder Friluftcenter**Forvaltningen har modtaget skrivelse vedr. etablering af friluftscenter på erhvervsgrunden matrikel 5a, [adresse], Tønder, som Tønder Kommune ejer og har til salg på hjemmesiden.

**Klipning af vejrabatter i det åbne land**Kommunalbestyrelsen besluttede en besparelse på budget 2021 og overslagsår vedrørende efterårsklipning af vejrabatter. Tidligere praksis med 1. m. skar i forår og 3 m. i efterår blev ændret til 1m. forår og 1. m. efterår. Reduktion 0,150 mio. kr.

Efter  undladelse af 3 m. efterårsklipning har træer og buske kunnet vokse sig så kraftige at udgift til tre-år klipning er steget tilsvarende besparelsen. Der er ikke oplevet synlig gevinst på flora og oversigtsforhold er blevet forringet.

Driftsafdelingen ønsker derfor, at vende tilbage til tidligere tids efterårsklipning i tre m. bredde. Tilbageførelse forventes omkostningsneutral og ændring holdes derfor indenfor eget budget.

**Opførelse af en husstandsvindmølle - [adresse]*
Forvaltningen er ved at genbehandle sagen, omhandlende ansøgningen om landzonetilladelse til opstilling af en husstandsvindmølle på ejendommen matr. nr. 72 Rejsby Ejerlav, beliggende [adresse], 6780 Skærbæk. Genbehandlingen sker efter en afgørelse fra planklagenævnet, hvor de sendte sagen til fornyet behandling grundet en mangelfuld redegørelse i afgørelsen. I forlængelse af Teknik- og Miljøudvalgets beslutning den 1. oktober 2024, har forvaltningen fastholdt udvalgets afslag, da der ikke er nye oplysninger i sagen, der medfører en politisk genbehandling.

Merethe Overgaard er den 26. maj 2025 blevet partshørt i sagen og har foreløbigt fremsendt svar til partshøringen, både til forvaltningen og udvalget. Partshøringen løber frem til den 12. juni, grundet helligdage. Såfremt der under partshøringen fremkommer nye oplysninger, sender forvaltningen afslaget til fornyet behandling i udvalget til august.

**VE afstemning**
Forvaltningen orienterer om resultatet af den gennemførte afstemning.

**Årshjul 2025**
Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.

Udvalget ønsker at bemærke følgende til modtagelse af skrivelse vedr. etablering og placering af et friluftscenter på erhvervsgrunden matrikel 5a, [adresse], Tønder: Etableringen på det foreslåede areal vil foranledige konsekvenser for naboer, hvorfor det anbefales at finde en alternativ placering.